ครูพัฒนาท้องถิ่นยังว่าง สกอ.ส่งต่อรับทีแคสรอบ 5
ดร.สุภัทร จำปาทอง เลขาธิการคณะกรรมการการอุดมศึกษา (กกอ.) เปิดเผยว่า ตามที่สำนักงานคณะกรรมการการอุดมศึกษา (สกอ.) เปิดรับสมัครคัดเลือกโครงการผลิตครูเพื่อพัฒนาท้องถิ่น ประจำปีการศึกษา 2561 กรณีคัดเลือกผู้สำเร็จการศึกษาระดับมัธยมศึกษาตอนปลายหรือเทียบเท่าปีการศึกษา 2560 เพื่อเข้าศึกษาหลักสูตรวิชาชีพครูระดับปริญญาตรี 5 ปี โดยมีอัตราบรรจุ 4,156 อัตรา ใน 37 สาขาวิชา และคัดเลือกไปแล้ว 2 รอบ แต่จำนวนรับยังไม่ได้ตามที่กำหนดไว้,ดังนั้น สกอ.จึงเข้าร่วมในการคัดเลือกบุคคลเข้าศึกษาในสถาบันอุดมศึกษา หรือทีแคสของที่ประชุมอธิการบดีแห่งประเทศไทย (ทปอ.) รอบ 5 การรับตรงอิสระ โดยเปิดรับ 147 หลักสูตร 1,723 คน ใน 42 มหาวิทยาลัย การรับสมัครในรอบ 5 นี้ สกอ.ได้มอบหมายให้มหาวิทยาลัยไปดำเนินการรับสมัครและคัดเลือกเอง แต่ยังคงใช้เกณฑ์การคัดเลือกและคุณสมบัติของผู้สมัครตามที่ สกอ.กำหนด เช่น ผู้สมัครต้องสำเร็จการศึกษาระดับ ม.ปลาย หรือเทียบเท่าในปีการศึกษา 2560 ต้องมีผลการเรียนเฉลี่ยสะสม ม.ปลาย หรือจีพีเอเอ็กซ์ ไม่ต่ำกว่า 3.00 ไม่รวมคะแนนโอเน็ต ต้องมีภูมิลำเนาตรงกับอัตราที่สมัครไม่น้อยกว่า 2 ปี เป็นต้น ส่วน เวลาในการรับสมัครให้เป็นไปตามที่ ทปอ. กำหนด คือดำเนินการรับสมัครในช่วงเดือนกรกฎาคมนี้ และเมื่อมหาวิทยาลัยดำเนินการเสร็จให้ส่งรายชื่อผู้มีสิทธิ์เข้าศึกษาให้ ทปอ. ภายในวันที่ 31 ก.ค.2561 ดร.สุภัทรกล่าว.
สกอ.จึงเข้าร่วมในการคัดเลือกบุคคลเข้าศึกษาในสถาบันอุดมศึกษา หรือทีแคสของที่ประชุมอธิการบดีแห่งประเทศไทย (ทปอ.) รอบ 5 การรับตรงอิสระ โดยเปิดรับ 147 หลักสูตร 1,723 คน ใน 42 มหาวิทยาลัย
ครู,ครูท้องถิ่น,วิชาชีพครู,ทีแคส,สถาบันอุดมศึกษา,การศึกษา